laion/Wikipedia-Exotic huggingface dataset:
Superfrog

Superfrog (בתרגום חופשי לעברית: ''צפרדע העל'') הוא משחק וידאו תוצרת Team17(אנ') שיצא בשנת 1993 לקומודור אמיגה ולמערכות ההפעלה MS-DOS ו- macOS. המשחק מבוסס על סיפורם של האחים גרים "הנסיך-צפרדע" בו מסופר על נסיך ונסיכה שהתחתנו. לאחר מכן, הגיעה מכשפה מרושעת שחטפה את הנסיכה, כישפה את הנסיך והפכה אותו לצפרדע. הצפרדע מחליט להפוך ל-Superfrog וללכת להציל את הנסיכה. בסופו של דבר, Superfrog מצליח לפוצץ את המכשפה ולנשק את הנסיכה בשביל לחזור להיות נסיך, בסוף מתברר שהוא הפך את הנסיכה לצפרדע. המשחק מחולק לשישה עולמות כאשר כל עולם מחולק לארבעה שלבים (מלבד העולם השלישי, בו יש 5 שלבים). בכל שלב השחקן מגיע לתוך מרחב מלא במכשולים, בו יש גם מטבעות. מטרת השחקן היא לא לגעת במכשולים ולהשיג את מספר המטבעות הדרושים. לאחר שסיים להשיג את המטבעות יצטרך השחקן למצוא את נקודת הסיום המוסתרת בכל שלב. במהלך המשחק ישנם בונוסים אשר עוזרים לשחקן להימנע ממכשולים ולסיים את השלב מהר ככל הניתן. להלן כמה מהם: כדור ירוק - מרגע שנגע בכדור ירוק, לשחקן ישנה האפשרות לירות על היצורים האחרים יריות כדור עד שיפסיד או יסיים את השלב. גלימת גיבור על - לשחקן יש אפשרות להאט את נפילתו. שיקוי כתום - מרגע שבו נגע בשיקוי הכתום, מתמלא פס החיים של השחקן. כדור כחול - מרגע שבו נגע בשיקוי הכחול, השחקן חסין למשך כ-20 שניות מפני כלל המכשולים מלבד קוצים ואש. בשנת 2013 יצא לשווקים משחק נוסף של Team17 בשם Superfrog HD בסגנון דומה למשחק מ-1993. - דמות השחקן נראית מבוגרת משהייתה בגרסה הקודמת. - איכות המשחק גבוהה יותר. - בשביל להגיע לסיום השלב אין צורך לאסוף מספר מסוים של מטבעות. - בונוס הכדור הכתום שונה לשיקוי כחול. Superfrog, באתר PCGamingWiki (באנגלית)
רולף

האם התכוונתם ל... רולף הכלב – דמות מסדרת החבובות רולף (כלב) – כלב שנטען שהציג אינטליגנציה אנושית אישים: אידה רולף – ביוכימאית אמריקאית וולפגנג רולף – כדורגלן גרמני רולפינג אישים ששמם הפרטי הוא רולף
יחסי מדגסקר–צרפת

יחסי מדגסקר–צרפת הם היחסים הדיפלומטיים הרשמיים שבין רפובליקת מדגסקר לבין הרפובליקה הצרפתית. השליטה הצרפתית במדגסקר החלה בשנת 1895 והסתיימה ב-1960, השנה בה האי קיבל עצמאות מוחלטת. שתי המדינות הן ריבוניות וחברות בארגון האומות המאוחדות ובלה פרנקופוני. בשנת 1643 הגיעה למדגסקר חברת הודו המזרחית הצרפתית ובנתה מצודה בעיר דאופין שבדרום מזרח מדגסקר (ידועה מאז 1970 כטולגרנו). הצרפתים החזיקו במצודה עד שגורשו מהאי ב-1674. מאז ועד אמצע המאה ה-18 פעלו שודדי ים צרפתים רבים באי, התבססו בו והקימו בו את ביתם. בשנת 1883 שלחה ממשלת צרפת משלחת צבאית למדגסקר, והתפתח עימות מזוין בין המלגשים לצרפתים שהביא למלחמת צרפת-הובה הראשונה (1883-1885). לאחר המלחמה, שהסתיימה בניצחון צרפתי הסכימו הבריטים להפיכתה של מדגסקר למדינת חסות צרפתית, כחלק מתוכנית כוללת לחלוקת מחדש של האזור בין המעצמות האירופיות, שבמסגרתה זנזיבר (במאה ה-21, חלק מטנזניה) הועברה לידי הבריטים. ב-1895–1896 כבשו הצרפתים את האי סופית והדיחו את מלכת המרינה האחרונה, רנוואלונה השלישית, מכיסאה והקימו את קולוניית מדגסקר. חיילים מלגשיים השתתפו במלחמת העולם השנייה בקרבות בצרפת, מרוקו וסוריה. כאשר צרפת נכנעה לפני גרמניה הנאצית, מדגסקר נשלטה בידי ממשלת וישי. בחמישה במאי 1942 הבריטים תקפו את נמל דייגו סוארז וכבשו אותו עד השביעי לחודש (מבצע אירונקלד), כדי למנוע מהיפנים לכבשו, ומעט לאחר מכן העבירו אותו לידי כוחות צרפת החופשית של דה-גול. הקרבות נמשכו יותר מחצי שנה, עד לכניעת המפקד הצרפתי בשמונה בנובמבר. ב-1947 דוכאה התקוממות עממית נגד השלטון הצרפתי אחרי חודשים של לחימה עזה. ב-14 באוקטובר 1958 הוכרזה הרפובליקה המלגשית כחבל ארץ אוטונומי במסגרת הרפובליקה הצרפתית. ב-26 ביוני 1960 זכתה מדגסקר לעצמאות מלאה, ונקראה "הרפובליקה המלגשית". כיום היחסים בין שתי המדינות נותרו חזקים וקיימת השפעה תרבותית ופוליטית צרפתית חזקה במדגסקר. מנהיגי שתי המדינות מבקרים לעיתים קרובות אחד את עמיתו ומדגסקר מקבלת סיוע כלכלי ורפואי מצרפת. מדגסקר היא ביתם של אלפים בודדים של גולי צרפת. בשנת 2012 היקף הסחר בין מדגסקר לצרפת עמד על 632 מיליון אירו. הייצוא של מדגסקר לצרפת: טקסטיל, מוצרי חקלאות ודגים, ואילו הייצוא העיקרי של צרפת למדגסקר כולל: מוצרי חשמל, מזון ומשקאות מעובדים. חברות צרפתיות רב לאומיות רבות פועלות במדגסקר. צרפת מיוצגת במדגסקר באמצעות שגרירות שהיא מחזיקה באנטננריבו, בירת המדינה. מדגסקר מיוצגת בצרפת באמצעות שגרירות שהיא מחזיקה בפריז, בירת המדינה. מדגסקר מיוצגת בצרפת גם בדרג הקונסולרי באמצעות שתי קונסוליות שהיא מחזיקה בסן-דני ובמרסיי. מדיה וקבצים בנושא יחסי מדגסקר–צרפת בוויקישיתוף History of Madagascar Madagascar Campaign, World War II Database Relations bilatérales, Madagascar, France Diplomatie Embassy of France in Antananarivo (in French) Embassy of Madagascar in Paris (in French)
יובל טל

יובל טל (נולד ב-1965) הוא המייסד והנשיא של חברת פיוניר, חברת תשלומים אינטרנטית והמייסד של BorderFree, חברת מסחר אלקטרוני. טל נולד בישראל. הוא השלים את לימודיו התיכוניים ברמת השרון. הוא שירת בצה"ל ולאחר מכן קיבל תואר בוגר אוניברסיטה בהנדסת מכונות, ובהמשך קיבל תואר מוסמך אוניברסיטה בהנדסה ביו-רפואית מאוניברסיטת תל אביב. טל החל את הקריירה המקצועית שלו בחברת רדוור בתפקיד סמנכ"ל פיתוח עסקי. בהמשך שימש כמנהל חברת R-U-Sure Ltd. ב-1999 היה טל מייסד שותף של חברת E4X, חברה שהציעה פתרונות תשלום מקוונים. תחת ניהולו, החברה הכניסה יותר מ-500 מיליון דולר בחמש השנים הראשונות לפעילותה, וב-2007 החברה מותגה מחדש ושינתה את שמה ל-FiftyOne. החברה מאפשרת לקמעונאים לשווק ולמכור מוצרים ושירותים ברחבי העולם במטבע המקומי של הצרכן. החברה ביצעה מיתוג מחדש ב-2013 ושינתה את שמה ל-BorderFree. ב-2015 נרכשה החברה על ידי חברת Pitney Bowes תמורת 395 מיליון דולר. החברה מאפשרת כיום ביצוע משלוחים מחנויות בארצות הברית לצרכנים ברחבי העולם ב-2005 ייסד טל את חברת פיוניר. יובל טל, ברשת החברתית LinkedIn יובל טל באתר crunchbase ביוגרפיה של יובל טל באתרו האישי, גרסת ארכיון שלומית לן, ‏"להתחרות בבנקים זה כמו להיכנס לבית זקנים בגיל 30", באתר גלובס, 5 בנובמבר 2016 יוסי דהן, "תובנות על יזמות עם יובל טל", באתר הפודקאסט "יזמות או למות", 20 בדצמבר 2017 רשימת 12 המשפיעים בפינטק ובאיקומרס בישראל, באתר tech12, ‏2022-01-09 R U Sure Ltd.: Private Company Information - Bloomberg, www.bloomberg.com
ניפדיפין

ניפדיפין (בלועזית: Nifedipine) היא תרופה מסוג חוסמי תעלות סידן מסוג דהידרופרידינים. היא משמשת לטיפול באנגינה פקטוריס, לחץ דם גבוה, תופעת ריינו, ולידה מוקדמת. נפידיפין היא טיפול בחירה עבור אנגינה על שם פרינצמטאל. תופעות לוואי נפוצות כוללות סחרחורת, כאב ראש, תחושת עייפות, נפיחות ברגליים, שיעול וקוצר נשימה. תופעות לוואי חמורות עשויות לכלול תת לחץ דם ואי-ספיקת לב. נפידיפין התגלה בשנת 1969 ואושר לשימוש בארצות הברית בשנת 1981. התרופה נמצאת ברשימת התרופות החיוניות של ארגון הבריאות העולמי. מדיה וקבצים בנושא ניפדיפין בוויקישיתוף "Nifedipine". The American Society of Health-System Pharmacists. נבדק ב-19 דצמ' 2015. {{cite web}}: (עזרה) Corey, E.J. (2013). Drug discovery practices, processes, and perspectives. Hoboken, N.J.: John Wiley & Sons. p. 172. ISBN 9781118354469. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קילומטר רבוע

קילומטר רבוע (סמל: ק"מ² או קמ"ר) היא יחידת מידה השייכת למערכת היחידות הבין-לאומית (SI) למדידת שטח של משטח כלשהו. קילומטר רבוע אחד שווה ל: שטח של ריבוע בעל צלע באורך 1 קילומטר 1,000,000 מטר רבוע (מ"ר) 100 הקטאר 0.386102 מיילים רבועים 247.105381 אקרים 1,000 דונם (ישראל) ובחישוב הפוך: 1 מ"ר = 0.000001 קילומטר רבוע 1 הקטאר = 0.01 קילומטר רבוע 1 מייל רבוע = 2.589988 קילומטר רבוע 1 אקר = 0.004047 קילומטר רבוע 1 דונם (ישראל) = 0.001 קילומטר רבוע השטח של העיר העתיקה בירושלים הוא בקירוב קילומטר רבוע. מחשבון להמרה של יחידות שטח עמי מיטב, ירושלים קילומטר מרובע אחד – העיר העתיקה מדריך אתרים, 2015
יחסי ג'מייקה–גרמניה

יחסי ג'מייקה–גרמניה הם היחסים הדיפלומטיים בין ג'מייקה לגרמניה. היחסים בין ג'מייקה לגרמניה מתוארים על פי משרד החוץ הגרמני כ"ידידותיים, אם כי לא חזקים במיוחד". בשנת 1962 כוננו היחסים בין המדינות, מיד לאחר שג'מייקה קיבלה את עצמאותה מהממלכה המאוחדת והתפרקות הפדרציה של איי הודו המערבית. ב-14 בפברואר 1986 נחתם בקינגסטון הסכם על שיתוף פעולה פיננסי בין שתי המדינות,. ולאחר שהמצב הכלכלי בג'מייקה השתפר, השקיעה גרמניה בפיתוח תשתיות בג'מייקה סך של 255 מיליון אירו עד לשנת 2003. בתחילה עשתה זאת גרמניה במסגרת מענקי האיחוד האירופי, אולם בהמשך עשתה זאת לבדה, והשקעותיה בג'מייקה מהווים כ-20% מכלל ההשקעות במדינה. כדי לקדם את המודעות החברתית של זכויות אדם בג'מייקה, הצטרפה גרמניה, שמיוצגה על ידי השגריר יוזף בק, עם חברת זכויות אדם ג'מייקנית "ג'מייקנים לצדק", המיוצגת על ידי היו"ר שלה סוזן גופה ומנהלת החברה קרולין גומז, וב-12 באפריל 2012 העניקה לחברה מענק של 62,000 דולר, על מנת לקדם את זכויות האדם במדינה. בשנת 1966 הוקמה החברה הגרמנית-ג'מייקנית אשר התבססה בקינגסטון, ואשר מקבלת תמיכה כספית ממשרד החוץ הגרמני, ומשתפת פעולה עם השגרירות הגרמנית בתחומי התרבות. בנוסף, הארגון מציע גם קורסים בגרמנית אשר מוכרים על ידי מכון גתה. בשנת 2009 יזם הארגון בסיוע הסוכנות הפדרלית לחינוך אזרחי ומכון גתה, תערוכה נודדת בשם "גרמניה למתחילים", אשר התקיימה מה-14 עד ה-23 בספטמבר 2011 באוניברסיטת איי הודו המערבית בקינגסטון. מאידך, ג'מייקה השפיעה על תעשיית המוזיקה בגרמניה, על ידי התבססות מוזיקת הרגאיי שמקורה בג'מייקה, בגרמניה, ובשנת 1986 התקיים בקלן פסטיבל הרגאיי הראשון בגרמניה. ב-29 במאי 1996 נכנס לתוקף הסכם הגנה וקידום השקעות בין גרמניה לג'מייקה. בשנת 2013 ייבאה גרמניה מג'מייקה סחורות בשווי 76.307 מיליון אירו, ואשר כלליו בעיקר אלומינה ובוקסיט, בעוד היבוא של ג'מייקה מגרמניה הסתכם באותה שנה בכ-33.3 מיליון אירו, וכלל בעיקר כלי רכב, תרופות ומכונות. תיירים גרמנים מהווים גורם כלכלי יציב בג'מייקה, ובשנת 2014 ביקרו 21,346 תיירים גרמנים בג'מייקה. בנוסף, רשת המלונות הספרדית RIU Hotels & Resorts, אשר כוללת בעלי מניות גרמניים, הקימה מלון בג'מייקה. ג'מייקה מחזיקה בגרמניה שגרירות בברלין, ו-3 קונסוליות בהמבורג, מינכן ופוטסדאם. גרמניה מחזיקה בג'מייקה שגרירות בקינגסטון בלבד. מדיה וקבצים בנושא יחסי ג'מייקה–גרמניה בוויקישיתוף יחסי ג'מייקה-גרמניה באתר משרד החוץ הגרמני יחסי ג'מייקה-גרמניה משרד החוץ הגרמני (הקישור אינו פעיל, 10 בספטמבר 2019) טקס החתימה על פרויקט זכויות האדם התערוכה "גרמניה למתחילים" בקינגסטון אתר על יחסי מדינות
חובב צברי

חובב צברי (נולד ב-1 באוקטובר 1960) הוא פוליטיקאי ישראלי. לשעבר ראש המועצה המקומית קריית עקרון. חובב צברי נולד וגדל בקריית עקרון. ב-2006 סיים את שירותו הצבאי בדרגת אלוף-משנה. שירת כמפקד גדוד 603 בהנדסה קרבית (1995–1997), מפקד גדוד בבה"ד 1, מפקד מרכז האב"ך (1999–2002) ובתפקידו האחרון היה מפקד מחוז צפון בפיקוד העורף. לאחר שחרורו מצה"ל עבד כקב"ט מחוז תל אביב במשרד החינוך. בבחירות לרשויות המקומיות בשנת 2013, התמודד מול שישה מתמודדים נוספים, ועלה לסיבוב השני מול ראש המועצה המכהן אריק חדד. הוא השיג 51.3% מהקולות ונבחר לתפקיד ראש המועצה. בבחירות של 2018 נבחר חובב צברי בשנית לראשות המועצה ברוב של 57% בסיבוב הראשון. בבחירות ב-2024, התמודד לכהונה נוספת, עלה לסיבוב שני והפסיד לאילן ירימי לאחר שקיבל 27.2% מהקולות. צברי חבר מפלגת הליכוד. הוא בעל תואר שני במדעי המדינה ויחסים בינלאומיים מאוניברסיטת חיפה. נשוי ואב לארבעה. מדיה וקבצים בנושא חובב צברי בוויקישיתוף מתן וסרמן, חובב צברי: "האמנתי שאנצח גם ברגעים הקשים", באתר mynet (כפי שנשמר בארכיון האינטרנט), 6 בנובמבר 2013 שרון רופא אופיר, פיקוד העורף הקים יחידות קישור ברשויות הערביות, באתר ynet, 12 במרץ 2003 כתבי ישראל היום, הבחירות המקומיות, סיבוב שני: תוצאות האמת, באתר ישראל היום, 10 במרץ 2024 חזקי ברוך, ראשי רשויות לנתניהו: אל תירא מהמלעיזים, באתר ערוץ 7, 18 בפברואר 2015
טיסה 5915 של ספהאן איירליינס

טיסה 5915 של ספהאן איירליינס הייתה טיסת נוסעים פנימית שיצאה מנמל התעופה הבין-לאומי מהראבאד שבטהראן לטאבאס, איראן. ב-10 באוגוסט 2014, מטוס HESA IrAn-140 שנשא את הטיסה התרסק זמן קצר לאחר ההמראה, כשהוא נופל לתוך אזור מגורים ליד אצטדיון אזאדי. ‏39 מתוך 48 יושבי המטוס (40 נוסעים ושמונה אנשי צוות) נספו. המטוס, מתוצרת חברת אנטונוב, התרסק לתוך בית מגורים בשדרת מינה גלאס במערב טהראן בשעה 09:18 בזמן מקומי (04:48 בזמן אוניברסלי). התאונה גרמה להתפרצות של אש. אירנ"א, סוכנות הידיעות האיראנית, הציעה כי הייתה תקלה במנוע המטוס. על המטוס היו 40 נוסעים ושמונה אנשי צוות. מתוך 40 הנוסעים, 34 היו מבוגרים ושישה ילדים. האינדפנדנט מסר כי תשעה אנשים שרדו את ההתרסקות, ואילו ABC ניוז דיווח על 38 אנשים שמתו במקום, ו-10 נוסעים שאושפזו כשהם סובלים מפציעות. התקשורת דיווחה בתחילה כי לא היו ניצולים, אך מאוחר יותר תיקנו את ההצהרה, ונאמר כי נותרו למעשה 8 ניצולים, לאחר ששניים מתו בבתי חולים מקומיים. סוכנות הידיעות "פארס" ציטטה את דבריו של מוחמד אילקני, ראש חברת שדות התעופה באיראן: "כשל של אחד ממנועי המטוס גרם למטוס להתרסק בצד הצפוני של כביש טהראן-קראג' [אוטוסטרדה]." הניצולים דיווחו כי המנוע נדם במהלך ההמראה. על פי הדיווחים, הטייסים פנו לחזור ארבע דקות לאחר ההמראה בשל בעיות טכניות, אבל לא הצליחו לשמור על גובה.  "Dozens dead in plane crash at Tehran airport". Al Jazeera. 10 באוגוסט 2014. נבדק ב-10 באוגוסט 2014. {{cite news}}: (עזרה) Agha Iqrar Haroon (10 באוגוסט 2014). "Passenger plane crashed with 48 persons on board in Tehran". Dispatch News Desk. נבדק ב-10 באוגוסט 2014. {{cite news}}: (עזרה) Hradecky, Simon (10 באוגוסט 2014). "Crash: Sepahan A140 at Tehran on Aug 10th 2014, lost height after takeoff". The Aviation Herald. נבדק ב-10 באוגוסט 2014. {{cite web}}: (עזרה) "About 40 killed as airliner crashes near Tehran's Mehrabad airport (video)". RT. 10 באוגוסט 2014. נבדק ב-10 באוגוסט 2014. {{cite news}}: (עזרה) Eleftheriou-Smith, Loulla-Mae (10 באוגוסט 2014). "Tehran plane crash: 39 killed after engine fails after takeoff at Mehrabad airport". The Independent. נבדק ב-10 באוגוסט 2014. {{cite news}}: (עזרה) DAREINI, ALI AKBAR. "Passenger Plane Crashes in Iran". נבדק ב-10 באוגוסט 2014. {{cite news}}: (עזרה)(הקישור אינו פעיל) http://edition.cnn.com/2014/08/10/world/meast/iran-plane-crash/index.html Retrieved August 11, 2017 "Iran plane crash kills dozens". Al Jazeera. 10 באוגוסט 2014. נבדק ב-10 באוגוסט 2014. {{cite news}}: (עזרה) "Crash: Sepahan A140 at Tehran on Aug 10th 2014, lost height after takeoff". Avherald.com. נבדק ב-2014-08-16. "At Least 39 Killed in Iran Plane Crash". נבדק ב-10 באוגוסט 2014. {{cite news}}: (עזרה)
אנסמבל אלזה

אנסמבל אלזה (בגרמנית: Else Ensemble) הוא הרכב קאמרי ישראלי-גרמני. דמותה של הסופרת, המשוררת והציירת אלזה לסקר-שילר היוותה השראה להקמתו של האנסמבל. אנסמבל זה מורכב מנגנים גרמנים וישראלים, אשר באהבתם למוזיקה הקאמרית ולאור שנות לימוד ועשייה בגרמניה ובישראל, שואפים לגלות ולאמץ דרכי אינטרפרטציה חדשות, ומקווים, באמצעות עבודה משותפת לתרום לקידום יחסי הידידות והאחווה בין שתי המדינות. לאורה של מטרה זו מתמקד האנסמבל בביצוע רפרטואר של יצירות מאת גרמנים ויהודים למן המאה ה-19 ועד היום, תוך חיפוש מתמיד אחר יצירות ומלחינים שנשכחו בעקבות אירועי מלחמת העולם השנייה. הרכב האנסמבל מאפשר שילובי כלים וביצוע יצירות מקוריות, תוך התמקדות במלחינים ומלחינות ישראליים וקידום יצירה נשית. חברי האנסמבל הם מוזיקאים צעירים זוכי פרסים בתחרויות בין-לאומיות ונגנים בתזמורות מן המובילות בעולם. אנסמבל אלזה הופיע ברחבי גרמניה, בין היתר בסדרת קונצרטי הצהריים באולם הפילהרמונית של ברלין, ברחבי הארץ; במסגרת סיור בכורה בישראל; וכן, באירועים דיפלומטיים בליסבון ובתל אביב. האנסמבל הצעיר יוזם קונצרטים ומשתף פעולה באופן קבוע עם מוסדות דיפלומטיים ורב-תרבותיים. הד ירון מאיירסון, שרה כריסטיאן - כינור לנה אקלס, מרים מנשרוב - ויולה דניאלה שמר, ולנטין שרף - צ'לו פיליפ סטובנראוך - קונטרבס ויולה וילמסן - אבוב שלי עזרא, טדי עזרא - קלרינט מור בירון - בסון איתמר לשם - קרן יער נעמן וגנר, קספר פראנץ - פסנתר אתר האינטרנט הרשמי של אנסמבל אלזה אנסמבל אלזה, סרטונים בערוץ היוטיוב
המכשפים מוויברלי פלייס: אלכס נגד אלכס

המכשפים מוויברלי פלייס: אלכס נגד אלכס הוא סרט טלוויזיוני אמריקאי מסוגת דרמה קומית ופנטזיה משנת 2013 המבוסס על הסדרה המקורית של ערוץ דיסני, המכשפים מוויברלי פלייס. הוא בוים על ידי ויקטור גונזלס וצולם בעיקר באולפני דיסני באוקטובר ובנובמבר של שנת 2012. מלוא השחקנים מהסדרה כיכבו בסרט, למעט דייוויד הנרי, אם כי הדמות הוזכרה לעיתים קרובות. הסרט מתמקד במשפחת רוסו, הרפר, ומייסון מבקרים באיטליה בשל מפגש משפחתי. הסרט שודר לראשונה ב-15 במרץ 2013 בערוץ דיסני בארצות הברית, וגרף כ-5.9 מיליון צופים. משפחת רוסו, הרפר, ובן זוגה של אלכס, מייסון, מארגנים מסיבה לכבודו של ג'סטין, על כך שהתמנה למנהל בית הספר לקוסמים. תלמיד בשם דומיניק מבקר את המשפחה כדי להודיע להם שג'סטין עסוק בעבודה, ומפלרטט עם אלכס, מה שגורם למייסון לקנא. ג'רי מכריז על מפגש משפחתי בטוסקנה, איטליה. אלכס יוצרת שער בין איטליה לניו יורק כדי להקל על המעבר, אבל ננזפת על ידי ג'רי על היותה אנוכית וילדותית. אחרי שיחה עם דומיניק, אלכס מנסה להוכיח כי היא לא מכשפה חסרת אחריות על ידי הטלת כישוף שמגרש את החלקים השליליים של האישיות שלה, אך בטעות יוצר השתקפות הרוע של עצמה במראה. אלכס המרשעת בורחת מהמראה ורצה לאיטליה. בינתיים, מקס תופס את תשומת לבה של בחורה איטלקית ומנסה למצוא אותה, וג'רי ותריסה הולכים למצוא אותו. הם נפגשים בטעות עם בני הדודים שלהם והמפגש מתחיל מוקדם. אלכס המרשעת מכווצת וכולאת את מקס, ג'רי, ותריסה בעזרת מכשף אנונימי אחר, אשר נחשף מאוחר יותר כדומיניק. הרפר ואלכס עוקבות אחריהם למגדל פיזה, שם גם נלכדת הרפר. דומיניק רוצה להשתלט על העולם באמצעות הקסם של אלכס כדי ללכוד את כל בני תמותה בתוך חרוזים זעירים באמצעות משכפל כשפים שמותקן בחלק העליון של המגדל. כשהיא מסרבת, אלכס המרשעת הולכת ללכוד את מייסון. כדי להציל את משפחתה, אלכס משתפת פעולה עם תוכניתו של דומיניק, וכשהיא מקבלת את הצמיד בו משפחתה לכודה, היא מנסה לבטל את הכישוף. היא מועברת מיד משם ונמצאת אשמה בניסיון להרוס את עולם בני התמותה, בגלל העדות המעוותת של דומיניק. מאוחר יותר היא משוחררת על ידי מייסון שמצליח להימלט מהשבי. השניים רצים למגדל פיזה, שבו אלכס המרשעת ואלכס הטובה בסופו של דבר נלחמות בבית משפחת רוסו, בעוד מייסון נלחם בדומיניק. כשדומיניק מנצח את מייסון, אלכס עומדת להביס אותו. אלכס המרשעת ודומיניק מאחדים כוחות נגדה, אבל היא מצליחה להשמיד אחד מהם ולשחרר את משפחתה. אחרי זה, מייסון דוחף את דומיניק מהמגדל. אלכס המרשעת חוזרת ואלכס הטובה משמשת בכל הכוחות שלה על מנת להשמיד את הכפילה שלה. בסופו של דבר אלכס מקבלת את הקסם שלה בחזרה. משפחת רוסו, הרפר ומייסון נהנים משארית המפגש המשפחתי שלהם לפני שהם חוזרים לניו יורק. סלינה גומז בתור אלכס רוסו/אלכס המרשעת ג'ייק ט. אוסטין בתור מקס רוסו ג'ניפר סטון בתור הרפר פינקל גרג סולקין בתור מייסון גרייבק בו מירצ'וף בתור דומיניק מריה קנאלס-בררה בתור תריסה רוסו דייוויד דלואיז בתור ג'רי רוסו המכשפים מוויברלי פלייס: הסרט מדיה וקבצים בנושא המכשפים מוויברלי פלייס: אלכס נגד אלכס בוויקישיתוף "המכשפים מוויברלי פלייס: אלכס נגד אלכס", במסד הנתונים הקולנועיים IMDb (באנגלית) "המכשפים מוויברלי פלייס: אלכס נגד אלכס", באתר Rotten Tomatoes (באנגלית) "המכשפים מוויברלי פלייס: אלכס נגד אלכס", באתר דיסני+ סרטים (באנגלית) "המכשפים מוויברלי פלייס: אלכס נגד אלכס", במסד הנתונים הקולנועיים KinoPoisk (ברוסית) 'המכשפים מוויברלי פלייס: אלכס נגד אלכס' נצפה כמעט על ידי 6 מיליון צופים וסה"כ 3 מיליון ילדים בגילאי 2-11, ‏18 במרץ 2013 (באנגלית) (ארכיון)
פרידריך מית

גנרל פרידריך מית (בגרמנית: Friedrich Mieth;‏ 4 ביוני 1888 – 2 בספטמבר 1944), היה מפקד בכיר בוורמאכט שפיקד על כוחות במלחמת העולם השנייה. מית נולד ב-4 ביוני 1888 באברסוולדה, שהשתייכה לאימפריה הגרמנית. בשנת 1906 התגייס מית לצבא הקיסרות הגרמנית, והצטרף לגדוד היגר ה-2. במהלך מלחמת העולם הראשונה לחם מית עם גדודו, וכיהן כמפקד פלוגה וכקצין מטה גדודי. על פעולותיו בקרבות קיבל מית את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה הצטרף מית לרייכסווהר, ומילא בו תפקידי פיקוד ומטה. ב-1 במרץ 1933 הועלה מית לדרגת אוברסט לוטננט, וב-1 במרץ 1935 הוא הועלה לדרגת אוברסט. ב-6 באוקטובר 1936 הוא מונה למפקד רגימנט הרגלים ה-27, וב-1 באפריל 1938 הוא מונה לראש מטה הקורפוס ה-12. ב-26 באוגוסט 1939 מונה מית לראש מטה הארמייה הראשונה, והשתתף עמה במהלך המערכה על צרפת. ב-10 בדצמבר 1940 הוא מונה למפקד הדיוויזיה ה-112, ובמהלך מבצע ברברוסה הוא לחם עמה כחלק מהקורפוס ה-35 כעתודת קבוצת ארמיות דרום, ולאחר מכן במסגרת הארמייה השנייה, עמה לחם בקרב קייב. במהלך הקרב על מוסקבה לחמה הדיוויזיה כחלק מארמיית הפאנצר השנייה, והשתתפה בקרב הקשה על טולה. ב-24 בדצמבר 1941 הוא קיבל את עיטור הצלב הגרמני בזהב, וב-24 בנובמבר 1942 הוא מונה למפקד יחידת האבטחה האחורית של קבוצת ארמיות דון. בדצמבר אותה שנה הוא מונה למפקד קבוצת הקרב מית, שהשתייכה לפלגת הארמייה הולידט, שהפכה בהמשך להארמייה השישית החדשה, וב-21 ביולי 1943 הפכה קבוצת הקרב לקורפוס ה-4 החדש, יום לאחר שמית הועלה לדרגת גנרל חיל הרגלים. מית לחם עם הקורפוס שבפיקודו בקרבות באוקראינה, וב-2 בנובמבר 1943 קיבל את עיטור צלב האבירים של צלב הברזל, שעליו התווסף לו תוספת עלי האלון ב-1 במרץ 1944. בקיץ 1944 לחם הקורפוס ברומניה במהלך מבצע יאשי-קישינב, וב-2 בספטמבר נהרג מית כתוצאה מהתקף לב. פרידריך מית באתר lexikon-der-wehrmacht (בגרמנית) ליתר דיוק - הפיקוד המיוחד הגבוה ה-35 (Höheres Kommando z.b.V. XXXV)
הדיוויזיה ה-112 (ורמאכט)

הדיוויזיה ה-112 (בגרמנית: 112. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה. הדיוויזיה הוקמה ב-10 בדצמבר 1940, והועמדה תחת פיקוד פרידריך מית. במהלך מבצע ברברוסה לחמה הדיוויזיה כחלק מהקורפוס ה-35 כעתודת קבוצת ארמיות דרום, ולאחר מכן במסגרת הארמייה השנייה, עמה לחמה בקרב קייב. במהלך הקרב על מוסקבה לחמה הדיוויזיה כחלק מארמיית הפאנצר השנייה, והשתתפה בקרב הקשה על טולה. לאחר קרב קורסק לחמה הדיוויזיה במתקפת בלגורוד-חרקוב כחלק מארמיית הפאנצר הרביעית, ולאחר מכן לחמה בקרב דנייפר בו ספגה אבדות כבדות, ובעקבות כך פורקה הדיוויזיה בנובמבר 1943. מדיה וקבצים בנושא הדיוויזיה ה-112 בוויקישיתוף הדיוויזיה ה-112 באתר lexikon-der-wehrmacht (בגרמנית) ליתר דיוק - הפיקוד המיוחד הגבוה ה-35 (Höheres Kommando z.b.V. XXXV)
Kiss & Tell

Kiss & Tell הוא אלבום הבכורה של הלהקה האמריקאית סלינה גומז & הסצנה. האלבום יצא ב-29 בספטמבר 2009 באמצעות הוליווד רקורדס. האלבום מורכב בעיקר מסוגות הרוק פופ ורוק אלקטרוני. עם יציאתו, Kiss & Tell קיבל ביקורות מעורבות ממבקרי המוזיקה. כמה מבקרים שיבחו את האלבום על טבעו "הכיפי", בעוד שאחרים ביקרו את גומז על הביצועים הקוליים שלה. האלבום זכה להצלחה מסחרית, ונכנס לעשירייה הפותחת של מצעד הבילבורד 200 בארצות הברית. האלבום מכר מעל 900,000 עותקים בארצות הברית, ונכון ל-2017, אלבום זה הוא האלבום המצליח ביותר של הלהקה. מאוחר יותר הוסמך האלבום כאלבום זהב על ידי איגוד תעשיית ההקלטות האמריקאי. לפני יציאת האלבום, יצא לאור הסינגל המוביל "Falling Down", אשר פורסם באוגוסט 2009. האלבום הפך ללהיט מתון, וקודם בכבדות דרך ערוץ דיסני. "Naturally" יצא כסינגל השני, ולעיתים קרובות נחשב ללהיט הפריצה של הלהקה. השיר מכר למעלה משני מיליון עותקים בארצות הברית, וזכה להצלחה גם בבריטניה. הלהקה יצאה לסיבוב הופעות בארצות הברית ושנמשך עד שנת 2010 על מנת לקדם את האלבום. מידע על האלבום Kiss & Tell באתר MusicBrainz מידע על האלבום Kiss & Tell באתר AllMusic האלבום Kiss & Tell באתר Discogs האלבום Kiss & Tell באתר ספוטיפיי SHADY MUSIC FACTS on Instagram: “She's coming for 100M, we stan. GFY deserved better.”, Instagram (באנגלית) Selena Gomez será la anfitriona de los MTV EMA, Exitoina, ‏2011-09-26 (בספרדית) Gold & Platinum: KISS & TELL, RIAA, ‏5 במרץ 2010 (באנגלית אמריקאית) Selena Gomez & The Scene - Kiss & Tell, BPI, ‏22 ביולי 2013 Gold/Platinum, Music Canada (באנגלית אמריקאית)
הדיוויזיה ה-296 (ורמאכט)

הדיוויזיה ה-296 (בגרמנית: 296. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-10 בפברואר 1940, על בסיס יחידות מהדיוויזיה ה-33 והדיוויזיה ה-34, והועמדה תחת פיקוד וילהלם שטמרמן. במהלך המערכה על צרפת הושארה הדיוויזיה בעתודת הOKH, ובמהלך מבצע ברברוסה לחמה כחלק מהקורפוס ה-4 במסגרת הארמייה ה-17, ולאחר מכן לחמה כחלק מהארמייה השישית, ולחמה עמם בקרב אומן ובכיתור הגדול בקייב. במהלך הקרב על מוסקבה לחמה הדיוויזיה כחלק מארמיית הפאנצר השנייה, ולאחר מכן נשארה תחת פיקודה כחלק מקבוצת ארמיות מרכז עד לאוגוסט 1943. לאחר מכן הועברה הדיוויזיה תחת פיקוד הארמייה התשיעית, ובמהלך מבצע בגרטיון לחמה הדיוויזיה תחת פיקודה, ובאוגוסט 1944 הושמדה הדיוויזיה. וילהלם שטמרמן (10 בפברואר 1940 - 8 בינואר 1942) פרידריך קרישר אדלר פון והרג (8 בינואר 1942 - 2 באפריל 1942) אולריך שיצה (2 באפריל 1942 - 1 במאי 1942) קרל פאולנבאך (1 במאי 1942 - 1 בינואר 1944) ארתור קולמר (1 בינואר 1944 - 19 ביוני 1944) הדיוויזיה ה-296 באתר lexikon-der-wehrmacht
אלכסנדר ברנשטיין

אלכסנדר ברנשטיין (נולד ב-6 במאי 1988) הוא מנצח ישראלי. ניצח על תזמורות שונות בחו"ל ובישראל, בין היתר ניצח על הקאמרטה הישראלית ירושלים, התזמורת הסימפונית ירושלים, התזמורת הפילהרמונית של פראג ואחרות. בעבר כיהן כמנהל המוזיקלי של "פסטיבל אופוס". ברנשטיין החל את לימודי הניצוח בבית הספר למוזיקה ע"ש בוכמן-מהטה שבאוניברסיטת תל אביב, מאוחר יותר השתלם אצל ויקטור ימפולסקי באוניברסיטת נורת'ווסטרן בשיקגו ואצל המנצח מנפרד הונק. כמו כן, השתלם רבות במוזיקה קאמרית אצל הכנר חיים טאוב. הוא החל את לימודי המוזיקה בגיל 9 כחצוצרן, והופיע בגיל 14 כסולן עם תזמורת הגליל הקאמרית בפסטיבל קול המוסיקה בגליל העליון. ברנשטיין מתמחה ברפרטואר הכנרי והופיע עם כנרים נודעים לרבות קוליה בלאכר, אוגוסטין הדליש וסאיאקה שוג'י, איתה הופיע בנגינת הקונצ'רטו לכינור מאת צ'ייקובסקי עם הכינור הסטרדיווארי "Madame Récamier" משנת 1729 (רכושו לשעבר של נפוליאון בונפרטה). מאז שנת 2016 משמש כמנהל אמנותי בפסטיבל אופוס למוזיקה קלאסית, בו הופיעו הכנרים גיא בראונשטיין, ואדים גלוזמן, קוליה בלאכר ושלמה מינץ, החלילן עמנואל פהו, נגן קרן היער ראדק באבורק, נשפני הפילהרמונית של ברלין, זמרת הסופרן לורה קלייקום ואחרים. מדיה וקבצים בנושא אלכסנדר ברנשטיין בוויקישיתוף